Ponte de Oresund

A ponte de Oresund, (oficialmente Øresundsbron, nome híbrido dinamarqués/sueco), Øresundsbroen e Öresundsbron respectivamente nesas dúas linguas, liga ambas as dúas áreas metropolitanas da rexión de Oresund: a capital dinamarquesa, Copenhaguen, e mais a vila sueca de Malmö.

 Historia e características 
Foi inaugurada en 1999. A ponte posúe un dos meirandes vans centrais para pontes atirantadas do mundo, con 490 m. O piar máis alto mide 204 m. A lonxitude total da ponte é de 7.845 m, que vén sendo arredor da metade da distancia entre as ribeiras de Suecia e Dinamarca; o seu peso é de 82.000 toneladas. O resto da distancia cóbrese coa illa artificial de Peberholm (literalmente, illote da pementa) (4.055 m), chamado así en contraposición ao xa existente Saltholm (illote do sal) e despois un túnel (3.510 m) na ribeira dinamarquesa. A ponte ten unha altura libre de 57 metros para o paso de embarcacións. Porén, a maior parte dos paquebotes que circulan por Oresund fano a través do estreito de Drogden (onde se atopa o túnel).

 Aproveitamento 
Dispón de dúas liñas ferroviarias e sobre eles seis carrís de autoestrada. É a ponte combinada tren-estrada máis longa de Europa. A ruta internacional europea E20 pasa por ela. O transporte ferroviario é operado de xeito conxunto pola empresa sueca Statens Järnvägar (SJ) e a compañía dinamarquesa Danske Statsbaner (DSB). A frecuencia dos trens Malmö-Copenhaguen é de intervalos de 20 minutos, e o prezo é moito máis baixo cá peaxe cando se trata dun único viaxeiro, o que propicia que a xente que viaxa por negocios se decanten polo tren, que cruza o Oresund en 25 minutos.

 Tráfico 
No primeiro semestre de 2007, a media de tráfico roldou os 17.000 vehículos por xornada, o cal supuxo un incremento do 19% ao se comparar co ano anterior, 2006. O número de pasaxeiros de trens medrou neste mesmo período até nun 25%, e acadou os 4.3 millóns de usuarios.

Velaquí unha táboa explicativa cos datos entre 2001 e 2014:

+  Ano Motocicletas Vehículos particulares Vehículos 6-9 metros Autocares Camións Total 2001 24.330 2.660.807 74.505 37.745 153.485 2.950.872 2002 25.868 3.106.318 73.942 41.433 180.803 3.428.364 2003 26.881 3.418.382 86.477 41.294 208.402 3.781.436 2004 33.615 3.908.014 94.232 58.270 230.546 4.324.677 2005 29.878 4.499.640 109.631 56.480 269.164 4.964.793 2006 32.387 5.203.178 143.609 55.510 307.909 5.742.593 2007 38.376 5.674.513 161.807  52.339 314.590 6.745.968 2008 35.012 6.502.882 161.386  47.979 341.106 7.088.365 2009 33.845 6.565.023 164.025	 42.742	 298.071 7.103.706 2010 31.254 6.499.956 172.573	 44.523	 328.295 7.076.601 2011 29.672 6.375.075	 180.655	 44.651	 358.104	 6.988.157 2012 27.187	 6.148.107	 180.037	 41.564	 368.921	 6.765.816 2013 32.438 6.028.040	 182.605 40.935 401.389 6.685.407201434.0876.217.111194.49550.362422.2226.918.277

 Galería de imaxes 

 Notas 

Categoría:Pontes de Dinamarca
Categoría:Pontes de Suecia